



****

Αθήνα, 11 Δεκεμβρίου 2023

# *Για τα ημερήσια και κυριακάτικα φύλλα και τα εβδομαδιαία περιοδικά,*

# *τους ραδιοτηλεοπτικούς σταθμούς και τα ηλεκτρονικά μέσα ενημέρωσης*

**ΔΕΛΤΙΟ ΤΥΠΟΥ**

**Χριστούγεννα για μικρούς και μεγάλους**

**στη Μουσική Βιβλιοθήκη του Συλλόγου Οι φίλοι της Μουσικής**

**στο Μέγαρο**

Αυτά τα Χριστούγεννα η Μουσική Βιβλιοθήκη του Συλλόγου Οι Φίλοι της Μουσικής στο Μέγαρο Μουσικής Αθηνών στολίζει το πολύχρωμο δέντρο της και υποδέχεται στις φιλόξενες αίθουσές της μικρούς και μεγάλους για θέατρο, μουσική, stund-up comedy και μια ιδιαίτερη έκθεση για την Μαρία Κάλλας!

****

**COMEDY CLUB ΓΙΑ ΠΑΙΔΙΑ XMAS SPECIAL**

***για παιδιά 6-12 ετών & τους γονείς τους***

*Σάββατο 16 & Κυριακή 17 Δεκεμβρίου, 15:00 και 18:00*

*Σάββατο 23 Δεκεμβρίου,15:00 και 18:00*

*Δευτέρα 25 Δεκεμβρίου,18:00*

*Τρίτη 26 έως Σάββατο 30 Δεκεμβρίου, 15:00 και 18:00*

*Τρίτη 2 έως Σάββατο 6 Ιανουαρίου 2024, 18:00*

*Κυριακή 7 Ιανουαρίου 2024, 15:00*

Μετά από 4 **χρονιές με περισσότερες από 100 sold out παραστάσεις που παρακολούθησαν περισσότεροι από 10.000** μικροί και μεγάλοι θεατές, το «Comedy club για παιδιά», η μοναδική παιδική ελληνική stand up comedy παράσταση για παιδιά 6 έως 12 ετών, **έρχεται και αυτά τα Χριστούγεννα** στη Μουσική Βιβλιοθήκη του Συλλόγου Οι Φίλοι της Μουσικής στο Μέγαρο Μουσικής! O Γιώργος Χατζηπαύλου, ένας από τους κορυφαίους και πρωτοπόρους stand-up κωμικούς και ο δημιουργός αυτής της πρωτότυπης εμπειρίας για όλη την οικογένεια, εμφανίζεται για πέμπτη χρονιά στη Μουσική Βιβλιοθήκη και σχολιάζει με χιούμορ όλα όσα αποτελούν την καθημερινότητα των παιδιών.

ΚΕΙΜΕΝΑ, ΕΡΜΗΝΕΙΑ, ΣΚΗΝΟΘΕΣΙΑ **Γιώργος Χατζηπαύλου**

ΑΙΘΟΥΣΑ ΓΙΑΝΝΗΣ ΜΑΡΙΝΟΣ ΤΟΥ ΣΥΛΛΟΓΟΥ ΟΙ ΦΙΛΟΙ ΤΗΣ ΜΟΥΣΙΚΗΣ ΣΤΟ ΜΕΓΑΡΟ ΜΟΥΣΙΚΗΣ ΑΘΗΝΩΝ

ΤΙΜΗ ΕΙΣΙΤΗΡΙΟΥ €10,00

ΔΙΑΡΚΕΙΑ 70’

<https://www.ticketservices.gr/event/comedy-club-gia-paidia-xmas-special/?lang=el>

**ΣΥΜΦΩΝΙΑ SOS**

***θέατρο για παιδιά 4-10 ετών***

*Σάββατο 16, 23, 30 Δεκεμβρίου & 6 Ιανουαρίου, 12:00*

*Πέμπτη 28 & Παρασκευή 29 Δεκεμβρίου, 12:30*

*Σάββατο 30 Δεκεμβρίου, 12:00*

*Τρίτη 2, Τετάρτη 3 & Παρασκευή 5 Ιανουαρίου 2024, 12:30*

Την απίθανη ιστορία τριών παιδιών που παίζουν φλάουτο, πιάνο και …κοντραμπάσο με μεγάλη δεξιότητα, και εξαιτίας ενός λάθους μπλέκονται σε μια περιπέτεια από όπου μόνο όταν λύσουν τα μάγια θα ξεφύγουν, ζωντανεύει φέτος στη Μουσική Βιβλιοθήκη με το νέο της μουσικοθεατρικό έργο η ομάδα ΒίΔα. Μια διαδραστική παράσταση με ζωντανή μουσική και video art, εμπνευσμένη από το αριστούργημα του Πάτρικ Ζίσκιντ «Το κοντραμπάσο», που τροφοδοτεί τη δημιουργική φαντασία, καλλιεργεί την ενσυναίσθηση και φανερώνει τα αδιέξοδα που συναντάμε όταν δεν ακούμε και δε βλέπουμε ο ένας τον άλλον, ενώ μας υπενθυμίζει πως ο καθένας μας είναι διαφορετικός, μοναδικός και απαραίτητος, όπως τα μουσικά όργανα σε μια ορχήστρα. Στο έργο, που είναι ειδική παραγγελία για τον χώρο της Μουσικής Βιβλιοθήκης (site specific), τρεις ταλαντούχοι ηθοποιοί-μουσικοί ερμηνεύουν τους ρόλους, τραγουδάνε και παίζουν ζωντανά μουσική, δίνοντας την ευκαιρία στα παιδιά να παρακολουθήσουν μια συναρπαστική ιστορία και παράλληλα να δουν και να ακούσουν από απόσταση αναπνοής τα τρία αυτά όργανα.

ΚΕΙΜΕΝΟ-ΣΚΗΝΟΘΕΣΙΑ **Ομάδα ΒίΔα: Βίκυ Καλπάκα, Δάφνη Καφετζή**
ΜΟΥΣΙΚΗ **Μάκης Παπαγαβριήλ**
Με τη **Σωτηρία Ρουβολή**, τη **Μαριάννα Παπαθανασίου** και τον **Δημήτρη Τσεκούρα**

ΔΙΑΡΚΕΙΑ 60'

ΑΙΘΟΥΣΑ ΓΙΑΝΝΗΣ ΜΑΡΙΝΟΣ ΤΟΥ ΣΥΛΛΟΓΟΥ ΟΙ ΦΙΛΟΙ ΤΗΣ ΜΟΥΣΙΚΗΣ ΣΤΟ ΜΕΓΑΡΟ ΜΟΥΣΙΚΗΣ ΑΘΗΝΩΝ

ΤΙΜΕΣ ΕΙΣΙΤΗΡΙΩΝ €12.00, €10.00, €8.00 ΟΜΑΔΙΚΟ ΓΙΑ ΠΕΡΙΣΣΟΤΕΡΑ ΑΠΟ 15 ΑΤΟΜΑ

<https://www.ticketservices.gr/event/mmb-symfonia-sos/?lang=el>

Πληροφορίες και ομαδικές κρατήσεις για επισκέψεις σχολείων τις καθημερινές με εισιτήριο €6.00: 210 86 65 144, 210 86 74 657 (Δευτέρα-Παρασκευή 9.30-14.30)

****

**Η ΦΑΡΜΑ ΤΩΝ ΖΩΩΝ – Η ΠΑΡΑΣΤΑΣΗ ΑΡΧΙΖΕΙ!**

***θέατρο για παιδιά 3-9 ετών***

*Κυριακή 17 Δεκεμβρίου, 11:30*

*Σάββατο 23, Τρίτη 26, Τετάρτη 27 Δεκεμβρίου, Τρίτη 2 & Πέμπτη 4 Ιανουαρίου, 11:30 & 13:30*

*Σάββατο 6 & Κυριακή 7 Ιανουαρίου, 11:30*

Σε αυτή τη διασκευή για παιδιά της *Φάρμας των ζώων* του Τζωρτζ Όργουελ, με ζωντανή μουσική, ο κύριος Τζόουνς, ο ιδιοκτήτης της φάρμας, αγαπάει την εξουσία, μα πιο πολύ από όλα αγαπάει τα λεφτά! Με την υπόσχεση πως τα ζώα θα γίνουν διάσημα κι όλοι θα τα θαυμάζουν, τα ξεγελάει και τα πείθει να τραγουδούν και να πραγματοποιούν νούμερα χορευτικά και ριψοκίνδυνα. Όταν τα ζώα καταλαβαίνουν την αλήθεια, επαναστατούν και διώχνουν το αφεντικό τους. Τι θα κάνουν όμως όταν δεν μπορούν να συμφωνήσουν όλα μεταξύ τους;

ΣΚΗΝΟΘΕΣΙΑ **Μιχάλης Κοιλάκος**

ΔΙΑΣΚΕΥΗ **Μιχάλης Κοιλάκος - Πάνος Χριστοδούλου**
Με την **Αγγελική Τόμπρου**, τον **Τάσο Αντωνίου** και τον **Γιάννη Πλιάκη**

ΔΙΑΡΚΕΙΑ 70'

ΑΙΘΟΥΣΑ ΔΙΔΑΣΚΑΛΙΑΣ

ΤΙΜΕΣ ΕΙΣΙΤΗΡΙΩΝ €12.00, €10.00, €8.00 ΟΜΑΔΙΚΟ ΓΙΑ ΠΕΡΙΣΣΟΤΕΡΑ ΑΠΟ 15 ΑΤΟΜΑ

Πληροφορίες και ομαδικές κρατήσεις για επισκέψεις σχολείων τις καθημερινές με εισιτήριο €6.00: 210 86 65 144, 210 86 74 657 (Δευτέρα-Παρασκευή 09:30-14:30)

****

**Το τοτέμ των ήχων**

***μουσική διαδραστική παράσταση για παιδιά 3-8 ετών***

*Κυριακή 17 Δεκεμβρίου, 13:30 & 15:30*

*Παρασκευή 5, Σάββατο 6 & Κυριακή 7 Ιανουαρίου, 13:30*

Δύο πολυοργανίστες και μουσικοπαιδαγωγοί και ένα μαγικό τοτέμ (!) θα καθοδηγήσουν τα παιδιά στην αναζήτηση του πρώτου ήχου που εμφανίστηκε στον κόσμο. Με τη βοήθεια του ακορντεόν, του πιάνου, του καβάλ, της γκάιντας, του μπουζουκιού και διάφορων κρουστών και άλλων αυτοσχέδιων οργάνων που παίζουν ζωντανά μπροστά στα μάτια των παιδιών, θα τα παρακινήσουν να μεταμορφωθούν σε δεινόσαυρους, πουλιά και φλόγες, να τραγουδήσουν, να χορέψουν και να ανακαλύψουν βιωματικά τις ευεργετικές ιδιότητες της συνεργασίας… μετά μουσικής.

ΣΧΕΔΙΑΣΜΟΣ, ΕΠΙΜΕΛΕΙΑ, ΥΛΟΠΟΙΗΣΗ **2 Λαλούν (Κάτια Ανδριανάκου, Χρήστος Ροζάκης)**

ΑΙΘΟΥΣΑ ΔΙΔΑΣΚΑΛΙΑΣ

ΔΙΑΡΚΕΙΑ 60’

ΤΙΜΕΣ ΕΙΣΙΤΗΡΙΩΝ €18.00, €26.00, €10.00
<https://www.ticketservices.gr/event/mmb-to-totem-ton-hxon/?lang=el>

****

**ΑΒΓΩ**

*Για 5η χρονιά*

*θέατρο για βρέφη από 10 μηνών και παιδιά έως 3 ετών και τους γονείς τους*

*Κυριακή 17, Τρίτη 26-Παρασκευή 29 Δεκεμβρίου, Τρίτη 2-Παρασκευή 5 Ιανουαρίου & Κυριακή 7 Ιανουαρίου, 10:30*

Βρέφη και μικρά παιδιά βιώνουν μια αξέχαστη πολυαισθητική εμπειρία, με σκηνική δράση και ζωντανή μουσική, στην ειδικά διαμορφωμένη αίθουσα για τους μικρούς-μικρούς θεατές. Το Αυγό ως αρχή. Το Αυγό ως το «μέσα», το «ζεστά», ως ασφάλεια αλλά και ως προετοιμασία. Όλοι ήμασταν μέσα σε ένα αυγό. Κι όλοι θελήσαμε, τολμήσαμε να βγούμε από αυτό. Στην παράσταση παρακολουθούμε ένα μικρό ανθρωπάκι που αναπτύσσεται και προετοιμάζεται για τον έξω κόσμο, μέσα σε ένα αυγό, μέχρι τη στιγμή της απόφασης «Θα βγω!».

ΙΔΕΑ: **Αντώνης Παπαθεοδούλου, Στέλλα Σερέφογλου**

ΣΚΗΝΟΘΕΣΙΑ: **Στέλλα Σερέφογλου**

Με την **Ελπινίκη Σαραπανίδου** και τον **Γιάννη Πλιάκη**

ΔΙΑΡΚΕΙΑ 40'

ΑΙΘΟΥΣΑ ΓΙΑΝΝΗΣ ΜΑΡΙΝΟΣ ΤΟΥ ΣΥΛΛΟΓΟΥ ΟΙ ΦΙΛΟΙ ΤΗΣ ΜΟΥΣΙΚΗΣ ΣΤΟ ΜΕΓΑΡΟ ΜΟΥΣΙΚΗΣ ΑΘΗΝΩΝ

ΤΙΜΕΣ ΕΙΣΙΤΗΡΙΩΝ €10.00, €18.00, €26.00<https://www.ticketservices.gr/event/mmb-avgo/?lang=el>

**Ο ΑΔΕΡΦΟΣ ΜΟΥ, Ο ΑΜΑΝΤΕΟΥΣ**

*16, 17, 25, 26, 27, 28, 29 & 30*

*Δεκεμβρίου 21:00*

«Δεξιοτέχνης, ταλέντο, διάνοια, παιδί θαύμα». Με αυτές τις λέξεις υμνούσαν στη δεκαετία του 1760 ένα μέλος της οικογένειας των Μότσαρτ. Όχι τον Βόλφγκανγκ Αμαντέους, αλλά την αδελφή του Ναννέρλ Μότσαρτ. Έχει αποδειχτεί ότι πάνω στις δικές της παρτιτούρες έμαθε μουσική ένας από τους κορυφαίους μουσουργούς, τη στιγμή που και η ίδια θεωρούταν μία από τις καλύτερες πιανίστες της Ευρώπης. Μαζί όργωσαν ολόκληρη την Ευρώπη και γνώρισαν την αποθέωση ως «παιδιά θαύματα». Μέχρι τη χρονιά που η Ναννέρλ έκλεισε τα δεκαοκτώ της χρόνια. Σύμφωνα με τα ήθη της εποχής ήταν πλέον σε ηλικία γάμου. Έτσι αυτή η σπουδαία μουσικός πέρασε στο περιθώριο... Μια ιστορία για τις απραγματοποίητες επιθυμίες, τις αδελφικές σχέσεις, για το «ταλέντο» και την καλλιτεχνική υπεροψία, για τον έρωτα και τη μοναξιά. Μια βαθιά ανθρώπινη ιστορία, άγνωστη στο ευρύ κοινό, που αφορά όλους τους ανθρώπους, από την εφηβεία έως την τρίτη ηλικία.

ΚΕΙΜΕΝΟ **Μηνάς Βιντιάδης**ΣΚΗΝΟΘΕΣΙΑ-ΔΡΑΜΑΤΟΥΡΓΙΚΗ ΕΠΕΞΕΡΓΑΣΙΑ **Βάνα Πεφάνη**

Με την **Πέμη Ζούνη** και τον **Έλιο-Φοίβο Μπέικο**

Στο πιάνο ο **Διονύσης Μαλλούχος**

ΑΙΘΟΥΣΑ ΔΙΔΑΣΚΑΛΙΑΣ

ΔΙΑΡΚΕΙΑ 80’

ΤΙΜΕΣ ΕΙΣΙΤΗΡΙΩΝ €14.00, €18.00

<https://www.ticketservices.gr/event/o-aderfos-mou-o-amanteous/?lang=el>

****

**Η Μαγεία της Μαρίας Κάλλας**

*έκθεση*

*Έως 30 Ιανουαρίου 2024*

*ΔΕ, ΤΡ, ΠΕ, ΠΑ 10:00-16:45*

*ΤΕ 10:00-19:00*

*Εκτός από 25-26 Δεκεμβρίου και 2-3 Ιανουαρίου*

Στο πλαίσιο του εορτασμού 100 χρόνων από τη γέννηση της Μαρίας Κάλλας, η Βιβλιοθήκη παρουσιάζει ένα αφιέρωμα που προσφέρει στον επισκέπτη την ευκαιρία να γνωρίσει την κορυφαία Ελληνίδα σοπράνο μέσα από μεγάλο αριθμό βιβλίων, παρτιτούρων, προγραμμάτων συναυλιών, δημοσιευμάτων και οπτικοακουστικού υλικού (δίσκοι LP, cd, dvd, βάσεις δεδομένων), που ανήκουν στη συλλογή της. Ο επισκέπτης θα έχει επιπλέον τη δυνατότητα να χρησιμοποιήσει το υλικό εντός του χώρου της Βιβλιοθήκης. Εκτίθενται, μεταξύ άλλων, αρχειακά τεκμήρια από τη δωρεά Κωνσταντίνου και Βικτωρίας Πυλαρινού και από το αρχείο του βαθύφωνου Νίκου Ζαχαρίου.

Σχεδιασμός & επιστημονική επιμέλεια: **Gabriella Spanò**

Χώρος υποδοχής και εξυπηρέτησης αναγνωστών της Μουσικής Βιβλιοθήκης

Είσοδος ελεύθερη

**…………………………………………………………**

**ΕΙΣΙΤΗΡΙΑ-ΠΛΗΡΟΦΟΡΙΕΣ
Ticketservices**Πανεπιστημίου 39 (Στοά Πεσμαζόγλου), Δε-Πα, 9:00 – 17:00, Σα 10:00 – 14:00
Ηλεκτρονικές αγορές: <https://www.ticketservices.gr/event/comedy-club-gia-paidia-xmas-special/?lang=el>

Τηλεφωνικές αγορές 210 72 34 567
Πληροφορίες την ημέρα των παραστάσεων στο 210 72 82 554

**Μουσική Βιβλιοθήκη του Συλλόγου Οι Φίλοι της Μουσικής στο Μέγαρο Μουσικής Αθηνών**

**Βασ. Σοφίας & Κόκκαλη, Αθήνα 11521, Τ 210 72 82 778,** [**www.mmb.org.gr**](http://www.mmb.org.gr/)**,****library@megaron.gr**

ΜΕ ΤΗΝ ΠΑΡΑΚΛΗΣΗ ΤΗΣ ΔΗΜΟΣΙΕΥΣΗΣ

ΕΥΧΑΡΙΣΤΟΥΜΕ

Πληροφορίες για το δελτίο: Μαριάννα Αναστασίου, 210 7282 771